Christian Jacobsen Drakenberg
Store norske leksikon,Historie,Norsk og nordisk historie,Norges historie,Norges historie fra 1660 til 1814
Christian Jacobsen Drakenberg var en norsk sjømann, i sin tid kjent over hele Norden på grunn av sin høye alder og sitt eventyrlige liv. Han skal etter egen påstand ha blitt nesten 146 år gammel.
Biografi Fra 13-årsalderen fór Drakenberg til sjøs, deltok som underoffiser i marinen i krigene mot Sverige i siste halvdel av 1600-tallet. I 1694 ble han tatt til fange av algeriske sjørøvere og solgt som slave, men klarte å rømme i 1710. Deretter gikk han, 84 år gammel, igjen inn i den danske marinen og deltok i den store nordiske krig. Sine siste år tilbrakte han i Århus. Ettertidens vurdering Senere historisk forskning har ikke kunnet bekrefte fullt ut flere opplysninger i Drakenbergs biografi, og har reist tvil om riktigheten av hans høye alder.I 1774 utkom Den ældgamle Nordmand C. J. Drakenbergs Levneds-Beskrivelse og Liigprædiken, en bok som ble populær og som har bidratt til sagndannelsen omkring ham. Les mer i Store norske leksikon Christian Jacobsen Drakenberg i Norsk biografisk leksikon Norge under dansk styre